Nafarroako Parlamentuko Mahaiak, 2022ko apirilaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jabi Arakama Urtiaga jaunak aurkeztutako galdera, Herritarrekiko Harremanetako Batzordeak hartutako jarreraren ondoren Nafarroako I. Bizikidetza Plan Estrategikoak duen egoerari buruzkoa (10-22/POR-00159).

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko apirilaren 4an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Jabi Arakama Urtiaga jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Herritarrekiko Harremanetako kontseilariak Legebiltzarreko apirilaren 7ko Osoko Bilkuran ahoz erantzun dezan:

Zer egoeratan geratzen da Nafarroako Bizikidetzaren Lehen Plan Estrategikoa, Nafarroako Parlamentuko Herritarrekiko Harremanetako Batzordeak hartutako jarreraren ondoren?

Iruñean, 2022ko martxoaren 31n

Foru parlamentaria: Jabi Arakama Urtiaga